Dansk Arkitektur Center
Dansk Arkitektur Center, DAC, formidlings- og udviklingscenter i København for dansk arktektur, byggeri og bykultur, stiftet 1985 og indrettet 1986 i Gammel Dok Pakhus (opført 1882) på Christianshavn. DAC søger at forene kulturel og erhvervsmæssig viden og udvikling af dansk arkitektur og byggeri, især gennem iværksættelse af partnerskaber mellem centret og byggerierhvervenes aktører. Det drives af Kulturministeriet, Erhvervsministeriet samt fonden Realdania og arrangerer bl.a. udstillinger, foredrag og byvandringer, udarbejder undervisningsmateriale m.m.



Dansk Arkitektur Centers hjemmeside
